OzLabs/hebrew-wiki-articles huggingface dataset:
בונד 875

בונד 875, שנת 1968
בונד 875
בונד 875, (Bond 875) היא מכונית מיני, בעלת 3 גלגלים (מוגדרת כתלת אופן) העשויה מפיברגלס, שיוצרה על ידי חברת "בונד מכוניות" הבריטית משנת 1965–1970. בפברואר 1969 השתלטה עליה חברת מוטור רליאנט. סך הכול יוצרו 3,431 יחידות.

עם השתלטותה של חברת "מוטור רליאנט" על חברת "בונד מכוניות", חברת מוטור רליאנט המשיכה לייצר עד שנת 1970, את דגם הבאג בונד.

מחירה של הבונד 875 בזמן השקתה היה כ-500 לירות שטרלינג.

==דגמי בונד 875==
* 2 דלתות סדאן
* 2 דלתות ואן (ריינג'ר)

==מפרט טכני ומידות==
* מנוע 4 צילינדרים, 4 פעימות, 875 סמ"ק, (מנוע הילמן אימפ), המפתח 34 כ"ס
* מנוע זהה לדגם ה-הילמן הסקי, (אשר יוצר בין השנים 1967-1970) מבוסס על דגם הילמן אימפ)
* יחס דחיסה : 1:8
* תמסורת ידנית - 4 מהירויות
* תאוצה 0-60 קמ"ש - 14 שניות
* מהירת שיא - 129 קמ"ש לדגם סדאן
* מהירות שיא - 153 קמ"ש לדגם ואן
* אורך הרכב - 2,946 מ"מ
* רוחב - 1,392 מ"מ
* בסיס גלגלים - 1,981 מ"מ
* משקל - 400 ק"ג
* 2 דלתות אלומיניום
* עיצוב הרכב - לורנס בונד

==ראו גם==
* תלת אופן
* באג בונד

== קישורים חיצוניים ==

קטגוריה:מכוניות תלת אופן
קטגוריה:דגמי מכוניות שהושקו ב-1965
קטגוריה:מכוניות עשויות פיברגלס
קטגוריה:מכוניות מיני
קטגוריה:מכוניות בריטיות
אסטואר (מחוז)

אֶסְטוּאֵר (בצרפתית: Estuaire) הוא מחוז הנמנה בין תשעת מחוזות גבון. אסטואר משתרע על שטח של 20,740 קילומטר רבוע. בירת המחוז היא עיר הבירה של גבון, ליברוויל. משמעות השם בצרפתית היא "שפך נהר" והמחוז נקרא כך על שם השוכן בו.

המחוז גובל במערב במפרץ גינאה, בצפון בגינאה המשוונית, במזרח במחוז אוגואה תחתית, בצפון מזרח במחוז וולה נטם ובדרום במחוז אוגואה-מריטימה.

== ראו גם ==
* מחוזות גבון

== קישורים חיצוניים ==

* 

2017 02
קטגוריה:גבון: חלוקה מנהלית
רינה בן מנחם

רינה בן מנחם, 1953
שרה רינה בן מנחם (26 ביוני 1935 – 12 ביוני 2004) הייתה סופרת, ציירת וצורפת ישראלית. מחברת הספר העברי הראשון על הומואים ולסביות, "הדווקאים" (1960), והרומן הלסבי העברי הראשון, "הצלע" (1961), תחת שם העט ש.ר.ב.

==ביוגרפיה==
בן מנחם נולדה וגדלה בבית מבודד בבני ברק עם אחיה עודד ואחותה תמרה, לאמא אסתר לבית אבניאל ילידת תל אביב ואבא נחום יליד סלונים שבבלארוס. אביה היה חבר "ההגנה". בגיל 15 עזבה את בית הספר והחלה ללמוד צורפות בבצלאל ירושלים. התנדבה לצה"ל בגיל 17. שירתה בחיל האוויר, שימשה כמדריכת ספורט לבנות. בסיום השרות הצבאי חזרה לירושלים ועבדה בצורפות. היא התפרנסה מיצירת תכשיטים ומכתיבת ספרונים של ספרות זולה. היא גרה בירושלים ועין הוד. בעת שהותה בירושלים פרסמה בהוצאה עצמית את שלושת ספריה.

כשיצא "הדווקאים" לאור, הממסד הספרותי הישראלי התנער ממנו לחלוטין. בריאיון לשבועון העולם הזה ב-18 במרץ 1960, כתב העת היחיד שהתייחס להופעת הספר, סיפרה שרה על מאמציה להוציאו לאור. היא עברה ממו"ל למו"ל, ספגה סירובים, פגיעות ועלבונות, ובכל זאת לא ויתרה. כדי להתקיים, כתבה מערכונים ורומאנים זעירים בסיטונות, עבור פרוטות. אך תמיד הייתה חוזרת אל אוסף הסיפורים של הדווקאים. עד שלאט לאט הצטברו אצלה הלירות הדרושות להוצאת הספר על חשבונה. בעקבות הכתבה, שהביאה ציטוטים מתוך הספר, מכירות הספר גברו, כפי שמדווח השבועון בגיליון שיצא שבועיים מאוחר יותר: 

בתחילת שנות ה-70 עזבה את ישראל והשתקעה באמסטרדם שבהולנד, שם היה לה דוכן בשוק הפשפשים לממכר משקפיים אופטיות יד שנייה.

בן מנחם הפגינה תעוזה בכך ששילבה את דיוקנה בעטיפת שער "הדווקאים" שעיצבה בעצמה אך לא שיתפה בכתיבתו ובהוצאתו את משפחתה ומכריה. אפילו מכריה הקרובים לא ידעו כי כתבה ספרים נוספים לאחר "הדווקאים", ובמשפחתה הספרים היו טאבו ולא דיברו עליהם. 

בשנתיים האחרונות לחייה סבלה מאמפיזמה כתוצאה מעישון. חבריה ומשפחתה ליוו אותה מקרוב. היא נפטרה באמסטרדם.

== משפחה ==
תמרה, אחותה הצעירה של בן מנחם נשואה לעיתונאי נחום ברנע. בני דודה של רינה בן מנחם הם יצחק בן מנחם ("גוליבר") ואריה ורדי.

== רשימת ספריה ==
* הדווקאים - חמו"ל, תל אביב, 1960
* הצלע או יומנה של הצלע ה-13 - בני ברק, מרץ 1961
* הפרחחית - תל אביב, ינואר 1963
* שלושת הספרים: "הדווקאים", "הצלע או יומנה של הצלע ה-13" ו"הפרחחית" יצאו לאור במהדורה חדשה בשנת 2018 בהוצאת "עם עובד"

==גלריה==
<gallery>
קובץ:Rina Ben-Menahem Jewellery-1.jpg
קובץ:Rina Ben-Menahem Jewellery-2.jpg
קובץ:Rina Ben-Menahem Painting-1.jpg
קובץ:Rina Ben-Menahem Painting-2.jpg
קובץ:Rina Ben-Menahem Painting-3.jpg
קובץ:Rina Ben-Menahem Painting-5.jpg
קובץ:Rina Ben-Menahem Painting-7.jpg
קובץ:Rina Ben-Menahem Painting-17.jpg
קובץ:Rina Ben-Menahem Painting-19.jpg
קובץ:Rina Ben-Menahem Painting-18.jpg
קובץ:Rina Ben-Menahem Painting-15.jpg
קובץ:Rina Ben-Menahem Painting-25.jpg
</gallery>

==קישורים חיצוניים==

* 
* 
* 
* 

==הערות שוליים==

קטגוריה:סופרות ישראליות
קטגוריה:סופרים ישראלים
קטגוריה:ציירות ישראליות
קטגוריה:ציירים ישראלים
קטגוריה:צורפות ישראליות
קטגוריה:צורפים ישראלים
קטגוריה:סופרות לסביות ישראליות
קטגוריה:סופרות ישראליות הידועות בשם עט
קטגוריה:סופרים ישראלים הידועים בשם עט
קטגוריה:ישראלים שהיגרו להולנד
קטגוריה:להט"ביות ישראליות
קטגוריה:ישראליות שנולדו ב-1935
קטגוריה:ישראלים שנולדו ב-1935
קטגוריה:ישראליות שנפטרו ב-2004
קטגוריה:ישראלים שנפטרו ב-2004
שמן חמניות

שמן חמניות הוא שמן צמחי לא נדיף המופק מזרעי חמנית מצויה. שמן חמניות מצוי בשימוש תדיר במזון כשמן בישול וטיגון וכמתחלב במוצרי קוסמטיקה. בשנת 2018 יוצרו בעולם כ-18.4 מיליון טונות שמן חמניות, והמדינות המובילות בייצור שמן חמניות הן אוקראינה ורוסיה.

שמן חמניות הוא תערובת המורכבת ברובה מחומצה לינולאית (כ-59%) וחומצה אולאית (כ-30%). שיעור השמן בגרעיני חמניות נע בין 22 ל-36 אחוז (בממוצע 28%), שיעור השמן בזרע הוא 45-55%. השמן המופק הוא בצבע ענברי בהיר וטעמו עדין. שמן חמניות מזוקק הוא בצבע צהוב בהיר. השמן מאבד רק מעט מתכונותיו בתהליך הזיקוק. בשמן כמויות מדידות של ויטמין E, סטרולים, סקוואלן ופחמימנים אליפטיים אחרים.

בעשור השני של המאה ה-21 מתבצעים מחקרים, בהם ניתוח גנומי ופיתוח זנים היברידיים של חמניות, במטרה לספק את הדרישה הגוברת לשמן חמניות.

==הרכב==
שמן חמניות מורכב בעיקרו מטריגליצריד. על פי הפרמקופיאה הבריטית הרכב השמן הוא:
* חומצה לינולאית - 59%
* חומצה אולאית - 30%
* חומצה סטארית (רוויה) - 6%
* חומצה פלמיטית (רוויה) - 5%

בין סוגי שמן חמניות המיוצרים יש כאלה המכילים אחוז גבוה של חומצה לינולאית, או אחוז גבוה של חומצה אולאית. שמן חמניות עם אחוז גבוה של חומצה אולאית מכיל לפחות 82% חומצה אולאית. בספרד פותחו אף חמניות מהן ניתן להפיק שמן בעל תכולה גבוהה של חומצה סטארית וזאת כתחליף לשימוש בשמנים צמחיים שעברו הידרוגנציה בתעשיית המזון.

שמן חמניות מכיל כמות גבוהה של ויטמין E וכמות נמוכה של שומן רווי.

==ייצור ומסחר==
בשנת 2014 יוצרו בעולם 15.8 מיליון טונות של שמן חמניות. לפי נתוני ארגון המזון והחקלאות היצרניות המובילות בעולם לשנת 2014 היו אוקראינה (4.4 מיליון טונות), רוסיה (4.1 מיליון טונות), ארגנטינה (0.9 מיליון טונות) וטורקיה (0.7 מיליון טונות).

בשנת 2018, הייצור העולמי של שמן חמניות היה 18 מיליון טון, בהובלת אוקראינה ורוסיה, אשר יחד מהוות 53% מכלל הייצור העולמי.

בשנת 2022, קיים בעולם מחסור עולמי בשמן חמניות עקב הפלישה הרוסית לאוקראינה ב-2022, שהובילה לירידה של למעלה מ-50% בזמינות שמן חמניות. בשל המחסור, מותגים רבים משפרים את המתכונים שלהם על ידי מעבר לשמן לפתית כדי לאפשר את המשך ייצור מוצריהם.

==תכונות פיזיות==
שמן חמניות הוא נוזל בטמפרטורת חדר. השמן המזוקק הוא שקוף צהבהב ובעל ריח שמן עדין.

{|class="wikitable"
|-
| נקודת העשן (מזוקק)
| 232°C
|-
| נקודת העשן (לא מזוקק)
| 107°C
|-
| צפיפות החומר (25°C)
| 918.8 kg/m<sup>3</sup>
|-
| מקדם שבירה (25°C)
| ≈1.4735
|-
|ערך סיבון (ספוניפיקציה)
|188-194
|-
|ערך יוד
|120-145
|-
|חומר שאינו סבוני
|1.5-2.0%
|-
|צמיגות (25°C), לא מזוקק
|0.04914
kg/(m*s)
|}

==שימושים==
===במזון===
שמן חמניות מזוקק משמש לאפיה בטמפרטורות נמוכות וגבוהות. כשמן לטיגון התנהגותו היא כשמן צמחי טריגליצרידי אופייני. שמן חמניות לא מזוקק משמש לתיבול סלט במטבחים מזרח אירופים.

===מזון חיות משק===
מוצר הלוואי של תהליך מיצוי השמן מגרעיני חמניות הוא תערובת של גרעינים מעוכים העשירה בפרוטאין ובסיבים תזונתיים ומשמשת להזנת חיות משק, כדשן או כדלק.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
חמניות
חמניות
הנציגויות הדיפלומטיות של רפובליקת טקסס

נוסח השלט במקום בו שכנה הצירות הטקסנית ב[[פריז]]
רפובליקת טקסס, מדינה קצרת ימים שהתקיימה בצפון אמריקה, בין ארצות הברית לבין מקסיקו, בין השנים 1836 ו־1845, החזיקה נציגויות הדיפלומטיות בוושינגטון, בלונדון ובפריז. 

בעת שרפובליקת טקסס ניסתה להגן על עצמה מפני פלישה קרובה על ידי כוחות מקסיקו, ממשלת הרפובליקה ביקשה לטפח יחסים בינלאומיים. היא עשתה זאת באמצעות גם פתיחת נציגויות דיפלומטיות בבריטניה ובצרפת.

== הנציגויות ==
=== לונדון ===
<small></small>

הצירות של רפובליקת טקסס בלונדון הייתה ממוקמת ברחוב פיקרינג. בצד הצפוני של הבניין נמצא שלט סימון, המציין כי בניין זה היה הנציגות הדיפלומטית שהשתייכה לרפובליקת טקסס. הנציגות הוקמה על ידי החברה האנגלו-טקסנית.

=== פריז ===
<small></small>

הצירות הטקסנית בפריז הייתה ממוקמת לא הרחק מארמון טווילרי. בבניין שבו שכנה הצירות, יש גילוף על הקיר המציין היכן שכנה השגרירות.

== קישורים חיצוניים ==

* 

== הערות שוליים ==

2017 02
רפובליקת טקסס
קטגוריה:רפובליקת טקסס
קטגוריה:יחסי ארצות הברית – הממלכה המאוחדת
קטגוריה:יחסי ארצות הברית – צרפת
רולאן

רולאן (Roland; בפרנקית: Hruodland; נהרג ב-15 באוגוסט 778) היה אביר קודש (פלדין) של קרל הגדול, מנהיג צבאי היסטורי שנודע בעיקר עקב עיצובו הספרותי ברומנסות, בשירה האפית ובשירים על מעללי גבורה. בפרט בשירת רולאן, היצירה המשמעותית הקדומה ביותר בתולדות הספרות הצרפתית שכתב-היד המוקדם ביותר שלה מתוארך בין 1129 ל-1165.

== רולאן ההיסטורי ==
רולאן מוזכר בספר חיי קרל הגדול מאת איינהרד כמגן גבולות ברטאן עבור קרל הגדול. המחבר מציין כי הוא נהרג בקרב מעבר רונסבו (Roncevaux Pass) על ידי הבסקים. מקורות בלתי אמינים טוענים כי הוא נקבר בבזיליקה של בלאי.

== רולאן הספרותי ==
רולאן היה אחת הדמויות הפופולריות ביותר ברומנסות של ימי הביניים והן טוו לו ביוגרפיה עשירה ומפורטת, עתירה במעשי גבורה שפיארה אותו כאביר נוצרי שנלחם בעיקר נגד הסאראצינים (הערבים). נאמר שהוא היה אחיינו של קרל הגדול ומצביא צבאו. לפי האגדה נספה רולאן בקרב עם הסאראצינים, עקב בגידתו של האביר גנלון (Ganelon). במותו בירך אותו הארכיבישוף טורפין (Turpin), מיד לפני שנהרג אף הוא.

לפי שירת רולאן היה לרולאן חבר-נפש בשם אוליבייה, רולאן התאהב באחות חברו, אוד (Aude או אלדה), אך לא נשא אותה לאשה כיוון שנהרג לפני נישואיו המיועדים. סיפור זה הורחב ברומנסה בת המאה ה-12 Girart de Vienne.

מלחמותיו של רולאן חרגו באגדות מן התיאור ההיסטורי וכך נאמר שנלחם בענקים (למשל ביצירות Historia Caroli Magni, L'Entrée d'Espagne ו-La Spagna מן המאה ה-14). רולאן מופיע עם שלושה מאפיינים: חרב בלתי-שבירה בשם דורנדאל (Durendal); סוס אביר ונאמן בשם ויילאנטיף (Veillantif) וקרן יער בשם אוליפאנט (Olifant).

הפואמה אורלנדו המטורף מאת לודוביקו אריוסטו (1516) נטלה לעצמה חירות לתאר את מעלליו של רינלדו, בן דמותו של רולאן, אשר התחרה עם גיבור הפואמה, שהיה אף הוא מאביריו של קרל הגדול על לבה של אנג'ליקה, נסיכה מוסלמית, מושא אהבתם של אורלנדו, רינלדו ואבירים רבים אחרים. יצירה זו שימשה בסיס ליצירות נוספות, בהן אופרות מאת הנדל, ויולדי ואחרים.

מאז ימי הביניים הפכה דמותו של רולאן (רולנד באנגלית, אורלנדו באיטלקית) לדמות ארכיטיפית של אביר בספרות האבירות, אשר הקשר בינה לבין דמותו המקורית בשירת רולאן תכופות רופף. למשל, "רולנד" נזכר כבדרך אגב במחזה השייקספירי המלך ליר. אזכור זה שימש השראה לפואמה פנטסטית רולנד האציל אל המגדל האפל קרב מאת רוברט בראונינג, שבעצמה הייתה השראה לסדרת המגדל האפל מאת סטיבן קינג – ספרי פנטסיה שגיבורם הוא האקדוחן הנודד רולנד דשיין.

== קישורים חיצוניים ==


* הערך רולאן באנציקלופדיה האמריקאית
* [http://www.sparknotes.com/lit/songofroland/characters.html דמויות בשירות רולאן]
* [http://www.sacred-texts.com/neu/eng/hml/hml11.htm סקירה ממצה של אזכורי רולאן בספרות והמוטיבים העיקריים]

קטגוריה:דמויות ספרותיות
קטגוריה:קרל הגדול
קטגוריה:ימי הביניים
קטגוריה:נפטרים ב-778
קטגוריה:ילידי 736
שמן שומשום

שמן שומשום בהיר בבקבוקון זכוכית
דרום קוריאה]]

מיצוי שמן שומשום על ידי מכבש עץ, [[מיאנמר]]
שמן שומשום הוא שמן צמחי המשמש למאכל ומופק מגרעיני שומשום. זהו אחד מהשמנים הצמחיים העתיקים ביותר שידוע עליהם בשימוש האדם. על לאחרונה, עקב השצורך בקציר ידני, ויבולים מאוד נמוכים היה קושי להפיק שמן שומשום בהיקף רחב. לאחרונה, פותחו זנים מתקדמים של שומשום המותאמים לקציר ממוכן בפקולטה לחקלאות, מזון וסביבה של האוניברסיטה העברית. שמן המופק מהגרעינים בצורתם המקורית, בין אם בכבישה קרה או שלא, משמש כשמן לבישול. לשמן המופק מגרעינים קלויים ארומה וטעם אגוזיים ייחודיים, אך הוא אינו מתאים לטיגון, שכן הוא משחרר טעמים חרוכים ומרים.

השומשום הוא הגידול החקלאי הראשון לצורכי שמן הידוע לאדם, וישנם ממצאים ארכאולוגיים המעידים על זרעי שומשום בשימוש האדם כבר לפני כ-5,000 שנים. השומשות תורבת בתת-היבשת ההודית לפני 5500 שנים, ומשם הופץ הגידול לאפריקה ולמזרח התיכון.

== ייצור ==
גרעיני השומשום מוגנים על ידי הלקט שמתבקע עם הבשלת הגרעינים. בעקבות אובדן הזרעים הספונטני, בחקלאות מסורתית המגדלים תולשים את צמח השומשום באופן ידני ומקבצים אותם יחד עד שישלימו את תהליך ההבשלה. בשנת 1943 התגלה על ידי פרופ' לנגהאם קו שומשום עם הלקט שלא מתבקע, אולם קו זה לא נכנס לתוכניות טיפוח מודרנית היות שהוא גרר איתו תכונות שליליות. בשנים האחרונות פותחו בפקולטה לחקלאותשל האוניברסיטה העברית זנים מודרניים עם יבולים גבוהים, שמאפשרים את גידול השומשום בישראל ובעולם.

טנזניה מהווה כיום היצרנית הגדולה ביותר של שמן שומשום ושולטת גם בצריכה העולמית של מוצר זה. אפריקה ואסיה מהוות את השווקים המתפתחים ביותר בענף שמן השומשום.<ref></ref>

בחומר היבש שנשאר לאחר הוצאת השמן משתמשים בעיקר להזנת עופות אך גם לתעשיית המזון לבני האדם.

== ערכים תזונתיים ==
בדומה לאגוזים וגרעינים, זרעי שומשום מכילים אחוזי שמן גבוהים, בחלק מהזנים יותר מ-50%. לשם השוואה, זרעי סויה מכילים כ-20% בלבד. בשמן מצויים חומרים נוגדי חמצון בריכוז גבוה, המקנים לו, מלבד סגולות בריאותיות, גם חיי מדף ארוכים.
השמן עשיר באומגה 6, חומצת שומן אשר בכמויות גדולות יכולה להוביל לדלקתיות (דלקת) מרובה ומחלות לב, אך אינו מכיל אומגה 3, חומצת שומן חיונית לגוף ולבריאות הלב.

== סוגים ==
ישנן וריאציות רבות בצבעם של השמנים המופקים מן השומשום: שמן שומשום בכבישה קרה בגוון צהוב חיוור, בעוד ששמן שומשום הודי (המכונה ג'ינג'לי) הוא זהוב. שמני שומשום ממזרח אסיה מיוצרים בדרך כלל משומשום קלוי, והם חומים כהים, עם טעם שונה.

שמן שומשום נסחר בכל אחת מהצורות לעיל. שמן שומשום לא קלוי (לא בהכרח בכבישה קרה) משמש בדרך כלל לבישול בדרום הודו, במזרח התיכון, בשוקי חלאל ובמדינות מזרח אסיה.<ref></ref>

== היסטוריה ==
היסטורית, שומשום תורבת לפני יותר מ-5,000 שנה כגידול שעמיד בפני בצורת, וגדל בהצלחה באזורים מאתגרים חקלאית.<ref name="rram"></ref><ref name="drl2"></ref> השומשום תורבת בתקופת הציוויליזציה של עמק האינדוס והיה גידול השמן העיקרי. משם כנראה יוצא לאזור מסופוטמיה באזור 2500 לפני הספירה.<ref></ref>

== הערות שוליים ==

== קישורים חיצוניים ==

שומשום
קטגוריה:שומשום
קטגוריה:שמנים צמחיים
אוקטניזיים

אוקטניזיים (שם מדעי: Euctenizidae) היא משפחה של עכבישאים אמריקאים שרובם שוכנים במחילות. הם קרובים למשפחה מלכודניים (Idiopidae) ולעיתים נחשבים לחלק מהם. הם קרובים גם למשפחה Cyrtaucheniidae.

הם ארסיים אך לא קטלניים לאנשים. הם חיים באזורים פתוחים ברחבי ארצות הברית ומקסיקו. הם ציידי מארב הניזונים מחרקים שמרטיטים את הדלת שבכניסה למחילה שלהם. אחרים מכינים פקק בכניסה ובו החרקים נתקעים.

==מיון==
*משפחה אוקטניזיים (Euctenizidae)
**סוג Apomastus
**סוג אפטוסטיכוס (Aptostichus)
**סוג Entychides 
**סוג Eucteniza 
**סוג Myrmekiaphila - בו המין מירמקיאפילה ניליאנגי
**סוג Neoapachella
**סוג Promyrmekiaphila

==קישורים חיצוניים==

*
עונת 2001/2002 בבונדסליגה

עונת 2001/2002 הייתה העונה ה-39 של הבונדסליגה, שהיא הליגה הגרמנית הבכירה בכדורגל. העונה החלה ב-28 ביולי 2001 והסתיימה ב-4 במאי 2002.

פ.צ. סנט פאולי, נירנברג ובורוסיה מנשנגלדבך עלו מהליגה השנייה.

על ניצחון במשחק הוענקו שלוש נקודות. אם בסוף העונה מספר קבוצות היו מגיעות לאותו מספר נקודות, הקבוצה עם הפרש השערים הטוב יותר הייתה מקבלת יתרון.

הליגה כללה 18 קבוצות. קבוצות שסיימו במקומות ה-16–18 ירדו בסוף העונה לבונדסליגה השנייה.

בורוסיה דורטמונד זכתה בתואר האליפות בפעם השלישית בתולדות המועדון. באייר לברקוזן הובילה את הטבלה ב-5 נקודות שלושה מחזורים לפני סוף העונה, אך לא הצליחה לשמור על יתרונה.

פרייבורג, פ.צ. קלן ופ.צ. סנט פאולי ירדו לבונדסליגה השנייה.

==כדורגלנים מצטיינים==
מרסיו אמורוזו, ברזיל ששיחק בבורוסיה דורטמונד ומרטין מקס (מינכן 1860), אשר כבשו 18 שערים, זכו בתואר מלך השערים של הליגה.

==טבלת הליגה==
{| class="wikitable" style="text-align:right"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!הערות
|-bgcolor=#BBF3BB
| 1.|| בורוסיה דורטמונד (אלופה)
||34||21||7||6||62||33|| 29||70||העפלה לליגת האלופות
|-bgcolor=#BBF3BB
| 2.|| באייר לברקוזן
||34||21||6||7||77||38|| 39||69||העפלה לליגת האלופות
|-bgcolor=#BBF3BB
| 3.|| באיירן מינכן
||34||20||8||6||65||25|| 40||68||העפלה לליגת האלופות
|-bgcolor=#BBF3BB
| 4.|| הרטה ברלין
||34||18||7||9||61||38|| 23||61||העפלה לליגת האלופות
|-bgcolor=#97DEFF
| 5.|| שאלקה 04
||34||18||7||9||52||36|| 16||61||העפלה לגביע אופ"א
|-bgcolor=#97DEFF
|6.|| ורדר ברמן
||34||17||5||12||54||43|| 11||56||העפלה לגביע אופ"א
|-bgcolor=#97DEFF
| 7.|| פ.צ. קייזרסלאוטרן
 ||34||17||5||12||62||53|| 9||56||העפלה לגביע אופ"א
|-bgcolor=#96FFFF
| 8.|| שטוטגרט
 ||34||13||11||10||47||43|| 4||50||העפלה לגביע אינטרטוטו
|-bgcolor=#96FFFF
| 9.|| מינכן 1860
||34||15||5||14||59||59||0||50||העפלה לגביע אינטרטוטו
|-bgcolor=#96FFFF
| 10.|| וולפסבורג
||34||13||7||14||57||49|| 8||46||העפלה לגביע אינטרטוטו
|-
| 11.|| המבורג
||34||10||10||14||51||57||6-||40
|-
|12.|| בורוסיה מנשנגלדבך
||34||9||12||13||41||53||12-||39
|-
| 13.|| אנרגי קוטבוס
||34||9||8||17||36||60||24-||35
|-
|14.|| האנזה רוסטוק
||34||9||7||18||35||54||19-||34
|-
| 15.|| נירנברג
||34||10||4||20||34||57||23-||34
|- style="background:#FF8888
| 16.|| פרייבורג
||34||7||9||18||37||64||27-||30||rowspan=3 align=right|ירדו ליגה
|- style="background:#FF8888
| 17.|| פ.צ. קלן
||34||7||8||19||26||61||35-||29
|- style="background:#FF8888
| 18.|| פ.צ. סנט פאולי
||34||4||10||20||37||70||33-||22
|}

==קישורים חיצוניים==

* [http://www.rsssf.com/tablesd/duit02.html נתונים מפורטים מאתר rsssf]
* [http://www.bdfutbol.com/en/t/tger2001-02.html נתונים מפורטים מאתר bdfutbol]

קטגוריה:עונות בבונדסליגה
קטגוריה:תחרויות כדורגל ב-2001
קטגוריה:תחרויות כדורגל ב-2002
קטגוריה:2001 בגרמניה
קטגוריה:2002 בגרמניה
טיסה 203 של אוויאנקה

טיסה 203 של אוויאנקה הייתה טיסת נוסעים מקומית בקולומביה מנמל התעופה הבינלאומי אל דוראדו בבוגוטה לנמל התעופה הבינלאומי אלפונסו בונייה אראגון בקאלי. ב-27 בנובמבר 1989 המטוס התפוצץ עקב פצצה שהוטמנה בו.

המטוס המריא מעיר הבירה הקולומביאנית בוגוטה במסלול לסנטיאגו דה קאלי. הוא היה באוויר במשך חמש דקות וטס במהירות של 794 קמ"ש, כאשר מטען חבלה התפוצץ על סיפונו מעל העיר סואצ'ה.

== הטיסה ==
המטוס שנרכש מחברת "פאן אם", היה מדגם בואינג 727-21 עם מספר רישום HK-1803. הוא המריא כמתוכנן ב-7:13 בבוקר, חמש דקות לאחר מכן, מטען שהונח ליד מכל הדלק התפוצץ בגובה 13,000 רגל. הפיצוץ קרע את המטוס לגזרים: אזור האף הופרד מהחלק האחורי, אשר ירד בלהבות. כל 107 האנשים על המטוס נהרגו, כמו גם שלושה אנשים על הקרקע שנהרגו משברי המטוס הנופלים. על פי התחקירים, אדם לבוש חליפה הביא את הפצצה במזוודה.

== לאחר האירוע ==
פיצוץ טיסה 203 הייתה הפשיעה הפלילית הקטלנית ביותר בעשרות שנות אלימות בקולומביה. פבלו אסקובר מנהיג קרטל הסמים מדיין תכנן את הפיגוע, בתקווה שיצליח להרוג את המועמד לנשיאות קולומביה ב-1990 ססאר גוויריה. עם זאת, גוויריה לא היה על המטוס, והפך לנשיא קולומביה. שני אמריקאים היו בין המתים, מה שגרם לממשל בוש להתחיל פעילות תמיכה מודיעינית במטרה למצוא את אסקובר.

דנדני מוניוס מוסקרה, המתנקש הראשי של קרטל מדיין, הורשע בפיגוע בבית המשפט המחוזי של ארצות הברית, ונידון לעשרה מאסרי עולם.

== התפתחויות ==
ב-28 בנובמבר 2016, העיתון הקולומביאני העיתון El Espectador החל לפרסם תחקירים בהיקף של 8 פרקים, בנוגע לטיסה 203. נטען כי הפיצוץ נגרם על ידי תקלה במשאבת הדלק בתוך המיכל, תקלה אשר דווחה מספר פעמים בעבר.

== הערות שוליים ==

קטגוריה:תקריות ואסונות תעופה במעורבות מטוסי בואינג 727
קטגוריה:פעולות טרור ב-1989
קטגוריה:קולומביה: תעופה
ארסניים

ארסניים (שם מדעי: Sicariidae) היא משפחה גדולה של עכבישאים ארסיים, אשר כוללת 3 סוגים. סוג אחד הוא ארסן (באנגלית Loxosceles) הכולל 139 מינים ונפוץ בכל העולם, שני הסוגים האחרים מתייחסים למעשה לאותו עכביש עם מאפיינים פיזיים והרגלי מחייה דומים מאוד והם הקסופת'אלמה (באנגלית Hexophthalma) הכולל 8 מינים ואנדמי לחלקה הדרומי של יבשת אפריקה, וסיקאריוס (באנגלית Sicarius) הכולל 21 מינים ואנדמי ליבשת דרום אמריקה.

צבעם של רוב המינים במשפחה הם בגווני אדמה ונע בין צהבהב, אפרפר, חום בהיר, חום אדמדם וחום כהה ומשתנה בהתאם לסביבת המחיה. חלקם חיים במדבר ומסוגלים לשרוד זמן רב ללא מזון ומים.

שמם העברי - ארסניים - ניתן להם עקב סוג הארס הייחודי שנושאים כלל המינים במשפחה. הארס כולל פרוטאינים אשר גורמים לתופעת נקרוזה ובחלק מהמינים הארסיים יותר, עלול הארס לגרום אף להמוליזה.

הארסניים ידועים כעכבישים בעלי מזג רגוע, ביישנים מאוד ובעת סכנה יעדיפו לברוח, להתחבא, או לקפוא במקומם. עם זאת נשיכתם עלולה להיות מסוכנת ולרוב מצריכה טיפול רפואי.

בישראל מצוי המין ארסן חום שהוא העכביש הארסי הקטלני היחיד בישראל ביחד עם האלמנה השחורה.

==מיון==
*משפחה ארסניים (Sicariidae)
**סוג ארסן (Loxosceles) - בו 139 מינים
**סוג Hexophthalma - בו 8 מינים, ביניהם הקסופת'אלמה האני
**סוג Sicarius - בו 21 מינים

== קישורים חיצוניים ==

*
קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1880
קטגוריה:טקסונים שתוארו בידי אויגן פון קייזרלינג
עכבישים נודדים

עכבישים נודדים (שם מדעי: Ctenidae) היא משפחה של עכבישאים ארסיים ביותר החיים באמריקה הדרומית, באמריקה המרכזית, באמריקה הצפונית, באפריקה שמדרום לסהרה, באסיה מהודו ועד אינדונזיה, באוסטרליה, בגינאה החדשה ובאיי האוקיינוס השקט. הקטלני שבהם הוא עכביש נודד ברזילאי והוא גם הקטלני שבעכבישים. הם מכונים בטעות טרנטולות.

מיני עכבישים אלה חיים באזורים טרופיים רבים בעולם, בעיקר ביערות טרופיים והם קרובים למשפחה Amaurobiidae. צבעם העיקרי חום או צבע דהוי ומוסווה, אך חלקם צבעוניים ובולטים מעט או מפוספסים. הם בעלי כליצרות גדולות, רגליים ארוכות ו"גב" מעוגל. אורכם יכול להגיע לאורך 50 מ"מ.

הם אינם טווים קורים ואינם נקשרים למקום קבוע ומכאן שמם. הם תופסים את טרפם עם הכליצרות הגדולות והורגים אותו במהירות עם הארס הקטלני. הם עלולים לנשוך גם אנשים או טורפים שונים, אך יעדיפו לאיים בתצוגת הפחדה בה הם מציגים את כליצרותיהם הגדולות.

==סוגים==

==גלריה==
<gallery mode="packed">
קובץ:Ancylometes fg03.jpg
קובץ:Aranha armadeira.jpg
קובץ:Wandering Spider (Phoneutria fera) (10623228224).jpg
</gallery>

== קישורים חיצוניים ==

* 
* 

*
קטגוריה:בעלי חיים שתוארו ב-1877
קטגוריה:טקסונים שתוארו בידי אויגן פון קייזרלינג
ניסן יחזקאל

ניסן יחזקאל (נולד ב-25 בספטמבר 1971) הוא מאמן כדורגל ישראלי.

==קריירה==
===קריירה כשחקן===
יחזקאל הצטרף בגיל צעיר למחלקת הילדים והנוער של בני יהודה תל אביב, שם שיחק עם בן-דודו ניצן שירזי. יחזקאל שיחק בעמדות המגן, בלם והקשר. יחזקאל שיחק בבני יהודה עד לגיל הנוער, עד שנאלץ לפרוש בשל פציעה.

===קריירה כמאמן===
לאחר שסיים הכשרה מקצועית בקורס למאמני כדורגל, הצטרף יחזקאל למחלקת הנוער של מכבי תל אביב בה אימן מספר שנים בתפקידים שונים ואף שימש כסקאוט ראשי במועדון.

בשנת 2006, אימן יחזקאל לראשונה קבוצת בוגרים בקריירה כשאימן את הפועל אזור ובשנת 2008, הצטרף לצוות האימון של בני סכנין כעוזר מאמן. בנוסף יחזקאל אימן בתקופה קצרה בהפועל בני לוד כשבשנת 2010 חתם כמאמן הפועל ראשון לציון עימה העפיל לליגת העל אך בסיום העונה בה נשרה הקבוצה בחזרה לליגה הלאומית פוטר יחזקאל מהקבוצה. את תחילת שנת 2012, פתח יחזקאל כמאמן הפועל ניר רמת השרון אותה אימן בשני מחזורים בלבד ולאחר מכן פוטר מהקבוצה. כמאמן מכבי הרצליה השיג יחזקאל את המקום השביעי בטבלת הליגה הלאומית ולאחר מכן פוטר מאימון הקבוצה.

בעונת 2013/2014, חתם יחזקאל כמאמן הפועל פתח תקווה מהליגה הלאומית ולאחר עונה אחת הוביל אותה בחזרה לליגת העל אך בסיום העונה סיים את דרכו בקבוצה. בעונה שלאחר מכן, חתם יחזקאל כמאמן הפועל מרמורק מליגה א' כשלאחר חצי עונה פוטר מהקבוצה וחתם בקבוצת מכבי אחי נצרת. בעונת עונת 2015/2016, מונה יחזקאל לתפקיד מאמן הפועל עפולה ממנה פוטר לאחר זמן קצר כשבעונה שלאחר מכן שב לעמדת המאמן במכבי אחי נצרת.

במהלך עונת 2017/2016, החליט יחזקאל לעזוב את תפקידו כמאמן מכבי אחי נצרת וחתם כמאמן בני יהודה תל אביב.

ב-27 באפריל 2017 התפטר יחזקאל מתפקידו. ב-16 במאי 2017 חתם יחזקאל כמאמן הפועל מרמורק. ב-11 בדצמבר 2018 מונה לעוזר מאמן בית״ר ירושלים, ב-14 במרץ 2019 מונה למאמן זמני למשך 4 משחקים לאחר שהמאמן הראשי ניר קלינגר עבר הליך רפואי. ב-22 ביוני מונה למאמן בני סכנין. ב-7 באוקטובר התפטר מתפקידו לאחר רצף כישלונות של הקבוצה.

==חיים אישיים==
ניסן נשוי ואב לשני ילדים ומתגורר בשכונת נווה-סביון שבאור יהודה.

== קישורים חיצוניים ==

* [http://football.org.il/Leagues/Pages/CoachDetails.aspx?COACH_ID=70591 ניסן יחזקאל] באתר ההתאחדות לכדורגל בישראל

==הערות שוליים==

קטגוריה:מאמני כדורגל ישראלים
קטגוריה:מאמני הפועל עפולה
קטגוריה:מאמני הפועל בני לוד
קטגוריה:מאמני הפועל ראשון לציון
קטגוריה:מאמני הפועל רמת השרון
קטגוריה:מאמני מכבי הרצליה
קטגוריה:מאמני הפועל פתח תקווה
קטגוריה:מאמני הפועל מרמורק
קטגוריה:מאמני מכבי אחי נצרת
קטגוריה:מאמני בני יהודה תל אביב
קטגוריה:מאמני בני סכנין
קטגוריה:ישראלים שנולדו ב-1971
עונת 2002/2003 בבונדסליגה

עונת 2002/2003 הייתה העונה ה-40 של הבונדסליגה, שהיא הליגה הגרמנית הבכירה בכדורגל. העונה החלה ב-9 באוגוסט 2002 והסתיימה ב-24 במאי 2003. 

ארמיניה בילפלד, בוכום והנובר 96 עלו מהליגה השנייה. 

על ניצחון במשחק הוענקו שלוש נקודות. במידה ובסוף העונה מספר קבוצות היו מגיעות לאותו מספר נקודות, הקבוצה עם הפרש השערים הטוב יותר הייתה מקבלת יתרון. 

הליגה כללה 18 קבוצות. קבוצות שסיימו במקומות ה-16-18 ירדו בסוף העונה לבונדסליגה השנייה. 

באיירן מינכן זכתה בתואר האליפות בפעם ה-17 בתולדות המועדון. היא זכתה גם בגביע.

ארמיניה בילפלד, נירנברג ואנרגי קוטבוס ירדו לבונדסליגה השנייה. 

==כדורגלנים מצטיינים==
ג'ובאני אלבר,( (ברזיל) ששיחק בבאיירן מינכן ותומאס כריסטיאנסן ספרד ששיחק בבוכום, אשר כבשו 21 שערים, זכו בתואר מלך השערים של הליגה.

==טבלת הליגה==
{| class="wikitable" style="text-align:right"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!הערות
|-bgcolor=#BBF3BB
| 1.|| באיירן מינכן (אלופה)
||34||23||6||5||70||25|| 45||75||העפלה לליגת האלופות
|-bgcolor=#BBF3BB
| 2.|| שטוטגרט
||34||17||8||9||53||39|| 14||59||העפלה לליגת האלופות
|-bgcolor=#BBF3BB
| 3.|| בורוסיה דורטמונד
||34||15||13||6||51||27|| 24||58||העפלה לליגת האלופות
|-bgcolor=#97DEFF
| 4.|| המבורג
||34||15||11||8||46||36|| 10||56||העפלה לגביע אופ"א
|-bgcolor=#97DEFF
| 5.|| הרטה ברלין
||34||16||6||12||52||43|| 9||54||העפלה לגביע אופ"א
|-bgcolor=#96FFFF
| 6.|| ורדר ברמן
||34||16||4||14||51||50|| 1||52||העפלה לגביע אינטרטוטו
|-bgcolor=#96FFFF
| 7.|| שאלקה 04
||34||12||13||9||46||40|| 6||49||העפלה לגביע אינטרטוטו
|-bgcolor=#96FFFF
| 8.|| וולפסבורג
||34||13||7||14||39||42||3-||46||העפלה לגביע אינטרטוטו
|- 
| 9.|| בוכום
||34||12||9||13||55||56|| 1-||45
|- 
| 10.|| מינכן 1860
||34||12||9||13||44||52||8-||45
|- 
| 11.|| הנובר 96
||34||12||7||15||47||57||10-||43
|- 
| 12.|| בורוסיה מנשנגלדבך
||34||11||9||14||43||45||2-||42
|- 
| 13.|| הנזה רוסטוק
||34||11||8||15||35||41||6-||41
|-bgcolor=#97DEFF
| 14.|| פ.צ. קייזרסלאוטרן 
||34||10||10||14||40||42||2-||40||העפלה לגביע אופ"א
|- 
| 15.|| באייר לברקוזן
||34||11||7||16||47||56||9-||40
|- style="background:#FF8888
| 16.|| ארמיניה בילפלד
||34||8||12||14||35||46||11-||36||rowspan=3 align=right|ירדו ליגה
|- style="background:#FF8888
| 17.|| נירנברג
||34||8||6||20||33||60||27-||30 
|- style="background:#FF8888
| 18.|| אנרגי קוטבוס
||34||7||9||18||34||64||30-||30
|}

==קישורים חיצוניים==

* [http://www.rsssf.com/tablesd/duit03.html נתונים מפורטים מאתר rsssf]
* [http://www.bdfutbol.com/en/t/tger2002-03.html נתונים מפורטים מאתר bdfutbol]

קטגוריה:עונות בבונדסליגה
קטגוריה:תחרויות כדורגל ב-2003
קטגוריה:תחרויות כדורגל ב-2002
קטגוריה:2002 בגרמניה
קטגוריה:2003 בגרמניה
רוברט שפירו

רוברט לסלי שפירו (באנגלית: Robert Shapiro; נולד ב-2 בספטמבר 1942) הוא עורך דין יהודי-אמריקאי שעוסק בתחום המשפט האזרחי ושותף בכיר במשרד עורכי הדין גלסר וייל פינק ג'ייקובס הווארד אווצ'ן ושפירו, הנמצא בלוס אנג'לס.
== חייו ==
שפירו נולד בפליינפילד שבניו ג'רזי. הוא קיבל תואר ראשון במימון מאוניברסיטת קליפורניה בלוס אנג'לס ב-1965 ותואר במשפטים מאוניברסיטת לויולה מרימאונט ב-1968. עיקר פרסומו הוא בהיותו חלק מצוות הסנגורים (שכונה "צוות החלומות"), שהביא לזיכויו של או. ג'יי. סימפסון ב-1995, מאישום ברצח אשתו לשעבר ניקול בראון ושל חברהּ רון גולדמן.

לאחר הטיפול במקרהו של סימפסון, התרחק שפירו מפרקטיקה פלילית ועבר לעסוק בליטיגציה אזרחית.

הוא ייצג לאורך השנים את הספורטאים דריל סטרוברי , חוזה קנסקו ווינס קולמן ; וכן את ג'וני קרסון, כריסטיאן ברנדו , לינדה לאבלייס, משפחת קרדשיאן ואף לי ביילי .

==בתרבות הפופולרית==
שפירו ידוע כעורך דין סלבריטאי בעצמו, ושיחק את עצמו במספר סדרות טלוויזיה וסרטים, בהם הסרט "משחקי גנגסטה" מ-2005. בגלל העניין הרב במשפט הרצח של סימפסון, הסיפור עובד לסדרות טלוויזיה וסרטים, שבהם שיחקו את שפירו:
*ברוס וייץ שיחק את שפירו בסרט "The O. J. Simpson Story" ב-1995.
*רון סילבר גילם את דמותו בסרט הטלוויזיה של CBS "American Tragedy" בשנת 2000.
*ג'ון טרבולטה שיחק את עורך הדין שפירו בעונה הראשונה של "סיפור פשע אמריקאי".

==קישורים חיצוניים==
* 

קטגוריה:עורכי דין יהודים אמריקאים
קטגוריה:בוגרי אוניברסיטת קליפורניה בלוס אנג'לס
קטגוריה:בוגרי אוניברסיטת לויולה מרימאונט
קטגוריה:אמריקאים שנולדו ב-1942
יהודה רומנו

יהודה רומנו (1293 - אחרי 1330) היה תאולוג ומתרגם יהודי איטלקי מהמאה ה-14.

רומנו תרגם לעברית מלטינית חיבורים של חשובי הסכולסטיקנים הנוצריים, כמו גם חלקים של "הקומדיה האלוהית" מאת דנטה.

הוא חיבר גם חיבור עצמאי משלו, פירוש לפרשת בראשית שבתורה.

רגישותו הלשונית הובילה אותו לזהות את כישרונו הספרותי של בן דודו, עמנואל הרומי. יהודה רומנו הוא שעודד ודחף אותו לשקוד על כתיבת שיריו.

==סכולסטיקנים שתורגמו על ידי רומנו==
*תומאס אקווינס
*אלברטוס מגנוס
*גילס (אג'ידיו) איש רומא (1316-1243) - החיבור המתורגם העוסק בלוגיקה נקרא "מאמר הויית ההיקשים". 
*אלכסנדר מאלסנדרי

==קישורים חיצוניים==
* ריגו, קטרינה, "עצמות האדם וחיי נצח בהגותו הפילוסופית של ר' יהודה רומנו", מרומי לירושלים, תשנ"ח
* סרמונטה, יוסף ברוך, "תורת הנבואה בכתבי ר' יהודה רומנו", דעת 8, תשמ"ב.
* סרמונטה, יוסף ברוך, "יהודה ועמנואל הרומי: ראציונאליזם שסופו אמונה מיסטית", התגלות אמונה תבונה, תשל"ו.
* הרוי, זאב, "הכרת אלהים אצל תומאס אקווינס, יהודה רומנו, וחסדאי קרשקש", מרומי לירושלים, תשנ"ח
* 

קטגוריה:תאולוגים יהודים
קטגוריה:יהודים איטלקים
קטגוריה:מתרגמים מלטינית לעברית
קטגוריה:מתרגמים מאיטלקית לעברית
קטגוריה:ילידי 1293
קטגוריה:נפטרים ב-1330
ג'נין פירו

ג'נין פריס פירו (באנגלית: Jeanine Ferris Pirro; נולדה ב-2 ביוני 1951) היא פרשנית טלוויזיה אמריקאית, תובעת מחוזית ושופטת לשעבר, והייתה מועמדת מטעם המפלגה הרפובליקנית לכהונה בסנאט של ארצות הברית ולמשרת התובע הכללי של מדינת ניו יורק.

==ביוגרפיה==
פירו נולדה באלמירה, ניו יורק. בת להורים שהיגרו מלבנון. פירו סיפרה כי בילדותה נהגו ילדים ללעוג לה על מוצאה המזרח-תיכוני וקראו לה בכינויי גנאי שונים, אך כיום היא גאה בזהותה המזרח-תיכונית ומחוברת מאוד לתרבות הלבנונית.

שימשה כשופטת בבית משפט במחוז וסטצ'סטר במדינת ניו יורק, ובהמשך כתובעת המחוזית של המחוז בשנים 1994–2006.

ב-2006 הציגה את מועמדותה בבחירות לסנאט של ארצות הברית על המושב של מדינת ניו-יורק, שהיה מאויש על ידי הילרי קלינטון, אשר התמודדה על כהונה שנייה. פירו לא נבחרה להיות המועמדת הרפובליקאית.

בהמשך שנת 2006 היא התמודדה למשרת התובע הכללי של מדינת ניו-יורק, אך הפסידה למועמד הדמוקרטי, אנדרו קואומו שהיה שר השיכון בממשלו של הנשיא ביל קלינטון.

דונלד טראמפ, שלימים נבחר לנשיא ארצות הברית, היה בין התורמים לפירו הן במסגרת התמודדותה לסנאט, והן במסגרת התמודדותה למשרת התובע המחוזי. 

פירו הנחתה את התוכנית "השופטת ג'נין פירו", תוכנית ריאליטי בית משפט, בשנים 2008–2011. התוכנית שודרה ברשת The CW.

בין השנים 2011 עד 2022 הנחתה את התוכנית השבועית "Justice with Judge Jeanine" בערוץ פוקס ניוז. לאורך השנים פירו שימשה גם כפרשנית במספר תוכניות אחרות בערוץ.

בשנת 2021 ביצעה פירו הופעת משחק בסרט הדרמה הנוצרי "God's Not Dead: We The People", בתור השופטת אליזבת' נילי.

פירו נישאה ב-1975 לאלברט, לוביסט, ונולדו להם בן ובת. ב-2007 הם נפרדו, וב-2013 הושלם תהליך הגירושים שלהם.

==קישורים חיצוניים==

* [http://www.foxnews.com/shows/justice-jeanine.html אתר התוכנית Justice with Judge Jeanine]
* 

קטגוריה:עורכות דין אמריקאיות
קטגוריה:שדרני רדיו וטלוויזיה אמריקאים
קטגוריה:שופטות בתי המשפט של מדינת ניו יורק
קטגוריה:שופטי בתי המשפט של מדינת ניו יורק
קטגוריה:סגל פוקס ניוז
קטגוריה:אמריקאים ממוצא לבנוני
קטגוריה:בוגרות אוניברסיטת באפלו
קטגוריה:בוגרי אוניברסיטת באפלו
קטגוריה:בוגרי בית הספר למשפטים של אולבני
קטגוריה:אמריקאיות שנולדו ב-1951
קטגוריה:אמריקאים שנולדו ב-1951
עובדיה יוסף (1976)

הרב עובדיה יוסף (נולד בכ"ז באב ה'תשל"ו, 23 באוגוסט 1976) הוא ראש ישיבת אוהל יוסף - היכל צבי. פוסק הלכה, ומחבר. זוכה פרס בני ברק לספרות תורנית. הרב הוא בנו של הראשון לציון הרב יצחק יוסף ונכדו של הראשון לציון הרב עובדיה יוסף.

==ביוגרפיה==
נולד בירושלים לרב יצחק יוסף ורות, ונקרא על שם סבו, הרב עובדיה יוסף.

למד בתלמוד תורה המסורה, ולאחר מכן בישיבה הקטנה "ישיבת קול תורה לצעירים", ובישיבה הגדולה "חברון כנסת ישראל".

נשוי ליהודית רחל, בתו של הרב שלמה משה עמאר, ואב לשבעה.

לאחר נישואיו למד בכולל "מאור ישראל" של דודו, הרב משה יוסף, שם הוציא תעודת יורה יורה, ובכולל חושן משפט "אהל יוסף" של הרב יוסף פליישמן והרב נפתלי נוסבוים, שם גם פרסם כמה מאמרים ב'עלון המשפט'. כמו כן פרסם מאמרים בקובץ "בית יוסף" וקובץ "קול סיני".

במשך כ-10 שנים שימש כר"מ בישיבת חזון עובדיה. לאחר היבחרות אביו לרב הראשי לישראל בשנת ה'תשע"ג, נתמנה לעמוד בראשות הישיבה. בשנת ה'תשע"ד פרש מחזון עובדיה והקים יחד עם הרב יוסף עבאדי את ישיבת אהל יוסף הקרויה על סביו מרן הרב עובדיה יוסף בשכונת גוש 80 בירושלים, משרבו הבחורים והמקום היה צר מהכילם עברה הישיבה לשכונת רמות 06 בירושלים. בהמשך התרחבה עוד הישיבה ועברה לבני ברק למבנה ישיבת אוצרות התורה של מוסדות אור גאון,

בשנת 2021 מנתה הישיבה כ-300 בחורים.

== פרסים ==
בשנת ה'תשע"א זכה בפרס על שם הרב ציון לוי על ספרו "עין המשפט – חלק א'". על ספרו זה כתב סבו – הרב עובדיה, כי הספר "הולך מישרים בחכמה ובתבונה בהיקף רב של ראשונים ואחרונים לאסוקי שמעתתא אליבא דהלכתא".

בשנת ה'תשע"ג נבחר לחתן "נזר הוראה" על ידי קרן אברהם הכהן.

בשנת תשע"ח זכה בפרס לספרות תורנית בני ברק על ספרו "עין המשפט חלק ג'".

==חיבוריו==
* דברי יוסף – על הלכות מקוואות (ה'תשס"ב)
* עין המשפט – ה' חלקים על חושן משפט. חלק א' על הלכות טוען ונטען (ה'תשע"א); חלק ב' על גביית חוב וערב (ה'תשע"ג); חלק ג' על חזקת מטלטלין, חזקת קרקעות, ושותפין (ה'תשע"ז) חלק ד' על שלוחין, ו מקח וממכר (התשע"ט); חלק ה' על אבדה ונזיקין (התשפ"א).
* עיוני סוגיות – ב' חלקים על מסכתות הש"ס חלק א' על מסכת 'בבא קמא' (התשפ"א); חלק ב' על מסכת 'שבועות' (התשפ"ב).

== קישורים חיצוניים ==
* 

== הערות שוליים ==

קטגוריה:ראשי ישיבה ספרדיים
קטגוריה:בוגרי ישיבת חברון כנסת ישראל
קטגוריה:בוגרי ישיבת קול תורה
קטגוריה:ירושלים: רבנים
קטגוריה:רבנים חרדים ישראלים
קטגוריה:רבנים ספרדיים ישראלים
קטגוריה:מחברי ספרות תורנית
קטגוריה:משפחת יוסף
קטגוריה:ישראלים שנולדו ב-1976
קטגוריה:בוגרי תלמוד תורה המסורה
קוריולאנוס (סרט)

קוריולאנוס (באנגלית: Coriolanus) הוא סרט מלחמה בריטי משנת 2011, העוסק בגאיוס מרקיוס קוריולאנוס. הסרט מתבסס על מחזהו של ויליאם שייקספיר "קוריולנוס". שייקספיר בתורו השתמש כמקור בחיבורו של פלוטרכוס "חיי אישים". חרף העובדה שהסיפור המקורי מתרחש בעת העתיקה, הסרט מתרחש בעולם המודרני, תוך שמירה על השמות והמושגים המקוריים וכן על הלשון השייקספירית המקורית.

==עלילה==
ברומא פורץ משבר מזון. המון העם מתנפלים על מחסני המזון של הממשלה, אולם הסתערותם נבלמת בידי הגנרל גאיוס מרסיוס, אשר מרסן אותם בכוח אישיותו בלבד. מרסיוס הוא מפקד קשוח, בן אצולה אשר בז להמון העם ואינו חושש להביע את דעותיו בגלוי. במקביל, עם הוולסקים פותח במלחמה על רומא. בראש הוולסקים עומד טולוס אופידיוס, אשר הוא אויב מושבע של מרסיוס אך דומה לו באישיותו.

מרסיוס מוביל התקפה על העיר הולסקית קוריולי, ובמהלך הקרב מתעמת עם טולוס עצמו. בעקבות הקרב מוענק לו הכינוי "קוריולאנוס". בעידודה של אמו הלוחמנית וולמוניה, קוריולאנוס מגיש את מועמדתו למשרת הקונסול, ולמרות שבתחילה נבחר בתמיכת האצולה והעם גם יחד, הרי שעד מהרה העם חוזר בו מהחלטתו, מדיח את קוריולאנוס ממשרת הקונסול ומגרש אותו מהעיר. קוריולאנוס אכול רגשות נקם, ומצטרף אל טולוס והוולסקים למסע נקמה ברומא. הסנאט הרומי שולח אל קוריולאנוס את ידידו לשעבר, מנניוס אגריפה במטרה לנסות לרכך את לבו. קוריולאנוס משפיל אותו לעיני הוולסקים, ומנניוס הפגוע מתאבד.

משכלתה כל תקווה, אמו אשתו ובנו של קוריולאנוס יוצאים אל בן משפחתם בעצמם. אל מול תחנוניה שלל אמו, קוריולאנוס נשבר ומורה לוולסקים לסגת. הם מצייתים לו, אולם לאחר מכן רוצחים אותו ביוזמתו של טולוס.

==קישורים חיצוניים==
* 

* .

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:סרטי 2011
קטגוריה:סרטי דרמה בריטיים
קטגוריה:סרטי מלחמה
קטגוריה:סרטי פעולה בריטיים
קטגוריה:סרטי צבא
קטגוריה:סרטים בריטיים
ג'יימס או'קיף

ג'יימס אוקיף (באנגלית: James Edward O'Keefe III; נולד ב-28 ביוני 1984, מחוז ברגן, ניו ג'רזי) הוא אקטיביסט אמריקאי שמרני הידוע בפעילות במסווה וביצוע הקלטות סתר בקרב דמויות באקדמיה, בממשלה ובשירותים החברתיים בארצות הברית, בניסיון לחשוף שחיתות ועבירות על החוק של עובדים או נציגים של אותם ארגונים.

==פעילות מוקדמת ופרויקט וריטאס==

פעילותו של או'קיף זכתה לתשומת לב רבה ב-2009 כאשר ביצע הקלטות וידאו במשרדי ארגון ACORN, הקלטות שחשפו עבירות פליליות שביצעו עובדי הארגון. הדבר הביא לעצירת התקציבים והתרומות לארגון, מה שהוביל לסגירתו ב-2010. ב-2011 התחזה או'קיף לנציג קרן מוסלמית ונפגש עם מגייס תרומות של רשת הרדיו הציבורית של ארצות הברית, NPR, שהסכים לקבל תרומה בסך 5 מיליון דולר. מגייס התרומות אמר שהם מכנים עצמם "הרדיו הלאומי הפלסטיני" ואין להם בעיה לפעול להנחלת ערכי האסלאם לבקשת התורמים. חשיפת ההקלטה הובילה להתפטרות מגייס התרומות ומנכ"לית תחנת NPR.

החל מ-2010 פעילותו של או'קיף היא במסגרת הארגון שהקים Project Veritas שמטרתו לחשוף שחיתות, הונאות, מרמה והתנהגות בלתי הולמת. בפרויקט זה הוא שיתף פעולה עם לאורה לומר.

במהלך קמפיין הבחירות לנשיאות ארצות הברית 2016 פרסם או'קיף במסגרת פרויקט וריטאס סרטונים רבים שחשפו מעשי שחיתות ועבירות על החוק של גורמים במפלגה הדמוקרטית, סרטונים שזכו לפרסום רב ברחבי האינטרנט ובערוצי החדשות.

ביוני 2017 פרסם במסגרת פרויקט וריטאס סרטוני מצלמה נסתרת החושפים מפיק ברשת CNN ומגיש ברשת, המודים כי אין אמת בפרסומים נגד טראמפ בנושא רוסיה וכי "רוב הדיווחים בנושא הם שטויות בשביל רייטינג".

==קישורים חיצוניים==

* [http://projectveritas.com/ אתר האינטרנט של פרויקט וריטאס]
* 
* 
* [https://www.youtube.com/channel/UCEE8w-v6Gg4j3ze3oX-urEw/feed ערוץ היוטיוב של פרויקט וריטאס]
* [https://www.youtube.com/watch?v=NIB1QZTEeG0 סרטון על השפעת פעילות פרויקט וריטאס], 31 בדצמבר 2016
* יאן יקיאלק, [https://epoch.org.il/269313/ “כולם בבריה”מ ידעו ש’פראבדה’ זה שקר. בארה”ב, לעומת זאת, יותר מ-50% מהאנשים מאמינים ברוב השקרים שמופצים בתקשורת”], 9 במרץ 2020, באתר אפוק טיימס ישראל

==הערות שוליים==

קטגוריה:פעילים פוליטיים אמריקאים
קטגוריה:אקטיביזם
קטגוריה:אמריקאים שנולדו ב-1984
רליאנט ריאלטו

רליאנט ריאלטו, סטיישן
רליאנט ריאלטו, סטיישן, שנת 1982
רליאנט ריאלטו, מסחרי (ואן), שנת 1987
רליאנט ריאלטו (באנגלית: Reliant Rialto) הוא דגם מכונית עירונית קטנה, מונעת על ידי 3 גלגלים, עשויה מפיברגלס מתוצרת יצרנית הרכב הבריטית רליאנט מוטורס אשר יוצרה בין השנים 1982–1997.

הרליאנט ריאלטו הוגדרה כתלת אופן.

==דגמי רליאנט ריאלטו==
* ריאלטו 3 דלתות הצ'בק, 4 נוסעים
* ריאלטו סטיישן
* ריאלטו ואן
* ריאלטו טנדר (משנת 1996)

בדגם ריאלטו GLS: שעון, רדיו FM / AM, מד מתח, הגה עור, גלגל רזרבי, צמיגים רדיאליים.

בשנת 1987 שודרג הדגם לדגם רליאנט SE, שהיה הדגם הנמכר ביותר בסדרה. הדגם אופיין על ידי פס תפוז יחיד במרכז המכונית. משנת 1995 פותחה מערכת בלימה חדשה, והדגם קיבל גלגלי 12 אינץ'.

===מספר מאפיינים של הרליאנט ריאלטו===
* מגב שמשה קדמי גדול ויחיד
* דלת אחורית - על ציר צד
* פס צד יחיד - לאורך הרכב

==ראו גם==

==לקריאה נוספת==
* [https://www.youtube.com/watch?v=tWbszDCwKaw רליאנט ריאלטו] (1:31 דקות), יו-טיוב

== קישורים חיצוניים ==

==הערות שוליים==

קטגוריה:מכוניות תלת אופן
קטגוריה:דגמי מכוניות שהושקו ב-1982
קטגוריה:מכוניות עשויות פיברגלס
קטגוריה:מכוניות בריטיות
קטגוריה:רכבי רליאנט
רונן מנליס

רונן מנליס בכניסתו לתפקיד דובר צה"ל עם דוברים קודמים: מימין אבי בניהו, אלוף פולי מרדכי, אלוף מוטי אלמוז, עמוס גלעד, אפרים לפיד, מנליס (18 מאי 2017). צילום : דובר צה"ל}}
רונן מנליס, בעת כהונתו כרע"ן ביחידת המודיעין של פיקוד הצפון, בדרגת סא"ל
רונן צבי מָנֵלִיס (נולד ב-10 בינואר 1979) הוא עיתונאי ופרשן ישראלי הפועל בתאגיד השידור הישראלי. מנכ"ל המשרד לנושאים אסטרטגיים לשעבר. שימש דובר צה"ל, בדרגת תת-אלוף, מ-18 במאי 2017 עד 15 בספטמבר 2019. קודם לכן שימש עוזר הרמטכ"ל.

==ביוגרפיה==
רונן מנליס נולד בירושלים וגדל בבית שמש. למד במכללת אורט בגבעת רם וכיהן כיו"ר מועצת התלמידים בבית הספר. התגייס לצה"ל ב-1997 ושירת בתפקידים שונים במערך מודיעין השדה של חיל המודיעין ובאגף המודיעין במטכ"ל.

בשנים 1999–2000, בעת הלחימה בדרום לבנון, שימש כקצין מודיעין בסיירת צנחנים, קמ"ן בחטיבה המרחבית שומרון בשנים 2003–2005, ראש מדור בחטיבת המחקר באמ"ן בשנים 2009–2010, ראש ענף לבנון בפיקוד הצפון בשנים 2010–2012, קמ"ן אוגדת עזה בשנים 2012–2014 וקמ"ן מפקדת העומק בשנים 2014–2015.

מנליס שימש כראש לשכתו של גדי איזנקוט כשהיה ראש אגף המבצעים ומפקד פיקוד הצפון ולאחר מכן היה עוזר הרמטכ"ל בשנים 2015–2017.

בפברואר 2017 החליט הרמטכ"ל אייזנקוט למנותו לדובר צה"ל. ב-18 במאי נכנס לתפקידו וקיבל דרגת תת-אלוף ייצוגית. החל מספטמבר 2018 קובעה דרגתו לתא"ל. ב-15 בספטמבר 2019 הוחלף על ידי הדי זילברמן ויצא לחופשת שחרור עד ינואר 2021.

מנליס הוא בעל תואר ראשון בהיסטוריה מהאוניברסיטה העברית ותואר שני במדעי המדינה מאוניברסיטת תל אביב.

מנליס מרצה בבית הספר לתקשורת במכללה למנהל ובתוכנית לדיפלומטיה ציבורית במרכז הבינתחומי הרצליה.

במרץ 2020 מונה כחלק מהצוות של האלוף במילואים רוני נומה לנהל את משבר הקורונה בעיר בני ברק בעקבות התפרצות מוגברת של מגפת הקורונה בעיר.

ביוני 2020 מונה על ידי השרה אורית פרקש-הכהן למנכ"ל המשרד לנושאים אסטרטגיים. ב-23 בדצמבר 2020 הודיע על התפטרותו מהתפקיד. במסגרת תפקידו הוביל מנליס לגיבוש אסטרטגיה חדשה לפעילות המשרד ובמרכזה מעבר לפעילות דיגיטלית גלויה ולשיפור שקיפות פעילות המשרד. ב-23 בדצמבר, במכתב התפטרותו ציין כי בנסיבות שנוצרו לא ניתן לקדם את עבודת המטה שהוביל למיזוג מספר משרדי ממשלה לצורך שיפור אפקטיביות הפעולה שלהם.

במרץ 2022 הצטרף לחטיבת החדשות של "כאן" ומשמש בתפקיד פרשן ומגיש. הוא מגיש תוכנית שבועית בכאן ב יחד עם הכתבת המדינית, גילי כהן, וחבר קבוע בפאנל הפרשנים של "חדשות שישי".

באוקטובר 2023 במהלך מלחמת "חרבות ברזל" התגייס מנליס למילואים וסייע לדובר צה"ל, דניאל הגרי.

מנליס נשוי ואב לשניים. מתגורר במזכרת בתיה, שם התמודד בבחירות המקומיות שהתקיימו ב-2024 במקום ה-8 ברשימת "מזכרת מתעוררת נבחרת ההורים והרשימה הליברלית".

==קישורים חיצוניים==

* 
* 
* 
* אור הלר, [https://theliberal.co.il/דברור-ישיר-מאת-אור-הלר/ דברור ישיר], באתר ליברל, 15 בספטמבר 2019
* 

מכּתביו
* [http://www.inss.org.il/he/wp-content/uploads/sites/2/2017/02/FILE1240781082.pdf בין לבנון לעזה – חזבאללה במבצע "עופרת יצוקה"], באתר המכון למחקרי ביטחון לאומי, 1 באפריל 2009

==ביאורים==

== הערות שוליים ==

קטגוריה:קציני מודיעין פיקודיים
קטגוריה:בוגרי תיכון מכללת אורט (ירושלים)
קטגוריה:בוגרי האוניברסיטה העברית בירושלים
קטגוריה:בוגרי אוניברסיטת תל אביב
קטגוריה:עוזרי הרמטכ"ל
קטגוריה:דוברי צה"ל
קטגוריה:תתי-אלופים בצה"ל
קטגוריה:מנכ"לי המשרד לעניינים אסטרטגיים
קטגוריה:ישראלים שנולדו ב-1979
ברית ביטוח המשנה

ברית ביטוח המשנה (באנגלית: Reinsurance Treaty) שנחתמה ב-18 ביוני 1887 הייתה הסכם סודי בין הקיסרות הגרמנית לאימפריה הרוסית. הברית הותוותה על ידי קנצלר גרמניה אוטו פון ביסמרק, לאחר שברית שלושת הקיסרים בין גרמניה, אוסטרו-הונגריה ורוסיה קרסה בשנת 1887, בעקבות ניגוד האינטרסים בין שתי האחרונות בעניין מדינות הבלקן.

בהתאם לסעיפי הברית, אם אחת משתי המדינות תיכנס למלחמה עם גורם כלשהו, האחרת תשמורנה על נייטרלית ביחס לסכסוך, אלא אם מדובר במקרה בו גרמניה תתקוף את צרפת או האימפריה הרוסית תתקוף את אוסטרו-הונגריה. ביסמרק הראה לשגריר הרוסי את פרטי הברית הכפולה שנחתמה בשנת 1879 בין אוסטרו-הונגריה לגרמניה, כדי לקבל את אישור האימפריה לסעיף שהוזכר. גרמניה שילמה על יחסי-הקרבה עם רוסיה, אותם הבנתה הברית, בכך שנאלצה להסכים להשפעה הרוסית בבולגריה וברומליה המזרחית (היום חלק מבולגריה), וכן לתמוך בצעדיה של רוסיה לשמור על הים השחור בידיה.

ההסכם לא חודש בשנת 1890, עם יציאתו של ביסמרק מהמערכת הפוליטית בגרמניה, והדבר נתן מקום להתפתחות הברית הפרנקו-רוסית, בין צרפת לרוסיה.

==קישורים חיצוניים==
* 

ביטוח המשנה
קטגוריה:האימפריה הרוסית: אמנות והסכמים
הסכמי הים התיכון

הסכמי הים התיכון (גרמנית: Mittelmeerentente; צרפתית: Entente de la Méditerranée) היו סדרה של הסכמים שנחתמו בשנת 1887 בין בריטניה לבין איטליה ב-12 בפברואר (בתיווכה של גרמניה), לבין אוסטריה-הונגריה ב-24 במרץ ולבין ספרד ב-4 במאי. הערות נוספות להסכמים הועברו בין בריטניה, איטליה ואוסטריה-הונגריה ב-12 בדצמבר.

על פניו, נראה כי הסכמים אלה רק הכירו בסטטוס קוו שהתקיים באזור הים התיכון. אולם למעשה, אחת המטרות העיקריות שלהם הייתה לבלום את ההתפשטות של האימפריה הרוסית באזור הבלקן ואת רצונה לשלוט במיצרי הבוספורוס והדרדנלים. מנקודת מבט הזו, ההסכמים גם ערבו להישרדותה של האימפריה העות'מאנית. בנוסף, הם הגנו על האינטרסים האיטלקיים אל מול צרפת, ומכאן שאיחדו כוחות עוינים לרוסיה בבלקן ולצרפת בצפון אפריקה.

מנקודת מבטו של קנצלר גרמניה, אוטו פון ביסמרק, היתרון של הסכמים אלה (שגרמניה לא הייתה חלק מהם), היה קירוב בריטניה לברית המשולשת בין גרמניה, איטליה ואוסטריה-הונגריה. יתרון זה לא החזיק מים, שכן בהמשך בריטניה דווקא חיממה את יחסיה עם רוסיה.

הברית פורקה בשנת 1896, כאשר קיסר גרמניה, וילהלם השני, התנכר לבריטניה בעת ששלח את "מברק קרוגר".

ניתן לומר כי הסכמים אלו סיכנו את ברית ביטוח המשנה בין גרמניה לרוסיה. בחלקה הסודי של ברית ביטוח המשנה, פון-ביסמרק הביע במשתמע את תמיכתו במאמציה של רוסיה להתרחבות טריטוריאלית, ומכאן שהסכמי הים התיכון, גם אם לא נגדו לחלוטין את ברית ביטוח המשנה, הרי שלא תאמו את רוח הדברים שבה.

== ביבליוגרפיה ==
* [http://www.jstor.org/stable/4202031 W. N. Medlicott. The Mediterranean Agreements 1887. The Slavonic Review Vol. 5, No. 13 (Jun., 1926), pp. 66-88]
* [https://archive.org/stream/secrettreatiesof02pribuoft/secrettreatiesof02pribuoft_djvu.txt Pribram, Alfred, ed. (1921) The Secret Treaties of Austria-Hungary. Vol. 2. Cambridge, MA: Harvard University Press. pp. 47-57, 71-78] (Text of Agreements)
* Gregor Schöllgen, Imperialismus und Gleichgewicht. Deutschland, England und die orientalische Frage 1871–1914, Munich, Oldenbourg, 2000 (), p. 23
* [https://archive.org/details/grossepolitikeur01germ Die Grosse Politik der Europäischen Kabinette]
==קישורים חיצוניים==

קטגוריה:ערכים שבהם תבנית בריטניקה אינה מתאימה
הים התיכון
הים התיכון
הים התיכון
קטגוריה:1887
הים התיכון
קטגוריה:הים התיכון: היסטוריה
רליאנט פוקס

רליאנט פוקס
רליאנט פוקס
רליאנט פוקס (באנגלית: Reliant Fox) הוא דגם טנדר עשוי פיברגלס, מתוצרת יצרנית הרכב הבריטית רליאנט מוטורס אשר יוצרה בין השנים 1983–1990. הדגם יוצר והורכב בבריטניה (כ-600 יחידות) וביוון (כ-3,000 יחידות).

פירוש המילה Fox באנגלית הוא שועל.

==דגמי הרליאנט פוקס==

* טנדר - 2 דלתות (pickup), (תא מטען (העמסה) אחורי - פתוח)
* טנדר - 2 דלתות - גג אחורי עשוי בד
* טנדר - גג קשיח אחורי

==ראו גם==

==לקריאה נוספת==
* [https://www.youtube.com/watch?v=DiJCaE1Dy20 רליאנט פוקס ] (2:36 דקות), יו-טיוב
* [https://www.youtube.com/watch?v=lTn4PfXwqFE רליאנט פוקס ] (5:59 דקות), יו-טיוב
* [https://www.youtube.com/watch?v=D3JibMTErJY רליאנט פוקס ] (4:52 דקות), יו-טיוב
* [https://translate.google.co.il/translate?hl=iw&sl=en&u=http://tractors.wikia.com/wiki/Reliant_Fox&prev=search רליאנט פוקס ] Reliant Fox | Tractor & Construction Plant Wiki | Fandom

== קישורים חיצוניים ==

* 
==הערות שוליים==

קטגוריה:טנדרים
קטגוריה:דגמי מכוניות שהושקו ב-1983
קטגוריה:מכוניות עשויות פיברגלס
קטגוריה:מכוניות בריטיות
פוקס
Armitage

ארמיטאג' (באנגלית: Armitage) הוא כלי גרפי לניהול מתקפות סייבר. הכלי מבוסס קוד פתוח ונבנה עבור פרויקט מטהספלוייט (Metasploit).

==היסטוריה==
Armitage, נכתבה בשפת Java, על ידי רפאל מודג'(Raphael Mudge), במטרה לספק הסבר ראוי על יכולותיה של Metasploit ובנוסף להרחבת הידע בנושא ההאקינג. תחילה היה לכלי הגנתי בלבד, אך בהמשך הורחב והותאם לבודקי חדירה (Penetration Testers) בתחומים נוספים. 

באמצעות Armitage ניתן לבצע סריקת פגיעויות, ליצור קבצים זדוניים, לקבל הסברים על פגיעויות שונות ולהשתמש בתכונות המתקדמות של Meterpreter.

הגרסה האחרונה, הוצאה לאור ב-13 באוגוסט 2015 (גרסה 08.13.15).

== ראו גם ==

* מטהספלויט
* סורק פגיעות
* בדיקת חדירות

==קישורים חיצוניים==
* 

קטגוריה:תוכנה חופשית
ועידות כלכליסט

[[יפתח רון טל]]
[[רון פרושאור]]
[[ליאו ליידרמן]]
ועידות כלכליסט הן כנסים המאורגנים על ידי העיתון הישראלי "כלכליסט". אשר מתקיימים מדי שנה באופן קבוע מאז היווסדו של העיתון. ועידות אלו מוקדשות לנושאים אקטואליים שעל סדר היום הישראלי, ובין היתר, הן מארחות אישים בעלי השפעה מתחומי הממשל, הכלכלה, האקדמיה והמגזר העסקי בישראל. השיח הנוצר בעקבות הוועידות יוצר תהודה ציבורית כאשר מביעים הדוברים את משנתם. דוגמאות לוועידות מרכזיות: ועידת התחזיות, הוועידה הכלכלית הלאומית, ועידת Mind The Tech, ועידת הנדל"ן, ועידת הכלכלה והתעשייה, כנס שוק ההון ופינטק, כנס השירות, כנס חוויית העובד בעידן החדש. כמו כן, מקיים כלכליסט ועידות בינלאומיות בנושא חדשנות וטכנולוגיה מתקדמת בערים כדוגמת: לונדון, ברלין, פריז, ניו יורק וסן פרנסיסקו.

==ועידת התחזיות==
ועידת התחזיות של כלכליסט היא כנס חד-יומי הנערך מאז 2012, אחת לשנה, בסוף חודש דצמבר. ועידת התחזיות מוקדשת לדיון על נושאים אקטואליים ולניסיון לחזות מקצת האירועים שיתרחשו במהלך השנה הקרובה. לעומת כנסים דומים אחרים בישראל, את ועידת התחזיות מאפיינים נאומים קצרים יחסית של דוברים רבים. כך, לדוגמה, ועידת התחזיות 2017 נערכה בדצמבר 2016 ואירחה, בין היתר, את שר האוצר משה כחלון, שר התחבורה ישראל כץ, הרמטכ"ל לשעבר משה (בוגי) יעלון, הרמטכ"ל לשעבר גבי אשכנזי, מפקד חיל האוויר אמיר אשל, יו"ר חברת החשמל יפתח רון טל, מנכ"ל בנק הפועלים אריק פינטו, נגידת בנק ישראל קרנית פלוג, שגריר ישראל לאו"ם לשעבר רון פרושאור, ראש המטה לביטחון לאומי לשעבר יעקב עמידרור ופרופסור אוניברסיטת הרווארד אבי לייב.

==ועידת Mind The Data==
ועידת Mind The Data היא כנס של תעשיית טכנולוגיית המידע שנערך לראשונה בנובמבר 2016. הוועידה אירחה דוברים העוסקים בנושאים כגון אחסון מידע, פיתוח תוכנה ואבטחת מידע. כריית מידע (data mining) הייתה מוטיב מרכזי של הוועידה הראשונה, אשר אירחה, בין היתר, את ראש השב"כ לשעבר יובל דיסקין, תמר יסעור, מנהלת חטיבת הבנקאות הדיגיטלית של בנק לאומי, ופרופסור אוניברסיטת סטנפורד יואב שוהם.

==ועידות נוספות==
*כנס החינוך והדמוקרטיה
*הוועידה לחיסכון פנסיוני
*ועידת הנדל"ן
*ועידת הפינטק
*כנס עסקים בעולם משתנה
*ועידת לונדון
*הוועידה המוטסת בסן פרנסיסקו

==קישורים חיצוניים==
* 

* 

==הערות שוליים==

קטגוריה:ישראל: כנסים
קטגוריה:כלכליסט
רליאנט רבל

רליאנט רבל, סטיישן
רליאנט רבל (באנגלית: Reliant Rebel) הוא דגם מכונית עירונית קטנה, מונעת על ידי 4 גלגלים, עשויה מפיברגלס מתוצרת יצרנית הרכב הבריטית, רליאנט, אשר יוצרה בין השנים 1964–1974. 

סך הכול יוצרו כ-2,400 יחידות.

==דגמי רליאנט רבל==
* 2 דלתות
* 3 דלתות סטיישן (2 דלתות קדמיות, ודלת אחורית על ציר, נפתחת לצד)
* 3 דלתות ואן

==ראו גם==

==לקריאה נוספת==
* [https://www.youtube.com/watch?v=V-woMZ9N3Tw רליאנט רבל ] (5:22 דקות), יו-טיוב

== קישורים חיצוניים ==

קטגוריה:דגמי מכוניות שהושקו ב-1964
קטגוריה:מכוניות עשויות פיברגלס
קטגוריה:מכוניות סופרמיני
קטגוריה:מכוניות בריטיות
קטגוריה:רכבי רליאנט